Tervetuloa Nigeriaan, minun kotiini.
Ihanaa, koska murskattua jamssia ja siemeniä on aina tarjolla.
Olen nälkäinen kun ajattelenkin.
Tapaamme nigerialaisen valokuvaajan TY Bellon, -
jolla näytti olevan kaikki paitsi yhtä ja -
miehen, joka menetti koko omaisuutensa.
TOIVO
VOITTO
ELÄMÄ
KÄÄNNEKOHTA Unelmat toteutuvat
Tervetuloa. Hän on maineikas valo- kuvaaja ja suurenmoinen artisti.
Hän on myös hyvä ystäväni.
TY Bello, kiitos kun tulit ohjelmaan. - Kiitos.
Monet tuntevat suurenmoiset valo- kuvasi, mutta aloitetaan alusta.
Mikä oli ensimmäinen kamera, jota koskaan pidit kädessäsi?
Se oli sisareni minulle antama pieni Minolta.
Olin juuri valmistunut yliopistosta ja työskentelin hiusmuotoilijana.
Kuvittelin, että se oli mitä halusin tehdä loppuelämäni.
Sisareni ajatus oli, että kuvaisin kameralla kampauksiani.
Kuvat olivat hyviä ja ihmiset kyselivät niitä.
Olikohan syy kamerassa? - Kamera oli pikkuruinen pokkari.
Kysymys siis ei ollut sinusta vaan kamerasta. - Niin varmaan oli.
Tajusit silloin taipumuksesi, vaikka kuvaaminen olikin hupia.
Harrastin lapsena maalaamista ja oivalsin pian, että -
kuvaamisessa on pitkälti kyse samoista asioista.
Tämä teki kameralla kuvaamisen minulle helpoksi.
En ollut maalannut vuosiin. Kamera tarjosi uuden ilmaisukeinon.
Se tuntui hyvin luonnolliselta.
Teit silloin myös musiikkia ja -
olit suositussa nigerialaisessa ryhmässä, joka valloitti maailmaa.
Muistan aina konserttinne ExCelissä Lontoossa, -
jossa oli kenties jopa 30000 kuulijaa.
Tulitte sisään valkoisiin puettuina kuin enkelit.
Muistan sen. - Se oli häikäisevää.
Ajattelitko koskaan, että omistautuisit musiikille?
On ehkä huvittavaa, mutta en koskaan ajatellut musiikkia urana.
Se oli vain jotain mitä tein joko seurakuntaa tai itseäni varten.
Meitä oli yhteensä neljä, joiden äänimaailmaa yhdistelimme.
Tulos oli taianomainen.
Muut naiset olivat Lara George - Emem Emma ja mies Dapo Torimiro.
Nykyään hän toimii tuottajana Los Angelesissa.
Sinut tunnetaan kristittynä. Koska kohtasit Jeesuksen?
Koin uudelleensyntymisen 11-vuotiaana.
Sitä auttoi käsitys Jumalasta isänä. Oma isäni oli edesmennyt.
Mitä sillä tarkoitat? - Isäni kuoli kun olin lapsi.
Osana evankeliumia minulle kerrottiin, että Jumala on isä.
Se puhutteli minua.
Hyvin pienestä lähtien Jumala on ollut taivaallinen isäni.
Kun muilla oli isä, jolta pyytää asioita, niin nyt minullakin oli.
Hän vastasi, ja niin minusta tuli kristitty.
Koin uskon hyvin todellisena jo silloin lapsena.
Kun ajatellaan isäsuhdetta ja uskoa, ketkä ovat niitä, -
joiden kautta isä Jumala on ollut elämässäsi?
Jumala on todella suosinut minua.
Hän on lähettänyt monia opettajia, ohjaajia ja ystäviä.
Kun olin uusi uskossa, kolme opettajaa tuki minua koulussa.
Muistatko heitä nimeltä? Monethan nyt pitävät sinua "tyttärenään".
Muistan Imoy Seeley nimisen opettajan.
Mikä nimi - Imoy Seeley!
Lisäksi oli opettaja Olagashy. Olin keskimääräinen oppilas.
Hän sanoi minulle, että nyt kristittynä olet pää etkä häntä.
En voinut enää olla keskimääräinen. Uskoin häneen.
Minusta tulikin koko koulun paras oppilas.
Seurauksena evankeliumi levisi räjähdysmäisesti.
Puolet koulusta kääntyi kristityiksi, koska -
täytyyhän siinä olla jotain, jos minusta tuli paras.
Olitko aiemmin ollut niin huono?
En ollut huono, mutta kylläkin aika rajalla.
Sitten kuulin, että voin pyytää Jumalaa tekemään minusta parhaan.
Tein niin, ja Jumala johdatti minut opiskelemaan kovemmin.
Seurauksena tästä olin yläasteella kaikkien aikojen paras.
Tämä oli selkeä todistus suurelle joukolle 12-13-vuotiaita.
Elämässäsi on ollut monia asioita, jotka ovat muokanneet uskoasi.
Yksi tällainen on poikiesi saaminen.
Haluaisin kuulla enemmän tästä ja myös työstäsi valokuvaajana -
Kerrotkin niistä katkon jälkeen.
Palaamme TY Bellon kanssa.
Hän kertoo silloin raskaudestaan ja kaksoispoikiensa syntymästä.
Käännekohta ei ole vain TV-ohjelma.
Seuraa meitä sosiaalisessa mediassa.
Ohjelma jatkuu. Vieraana on valo- kuvaaja, muusikko jne. TY Bello.
Kiitos sinulle TY. - Kiitos.
Kerroit jo uskoon tulostasi, mutta hypätään ajassa eteenpäin.
Raskaaksi tulosi ja kaksoispoikien syntymä oli tärkeä vaihe.
Kaksoset itsessään, mutta myös koko tarina on innostava. Kerrotko?
Menin naimisiin yksitoista vuotta sitten.
Emme saaneet lapsia kahdeksaan vuoteen.
Uskoimme koko ajan, että asia korjaantuu ja saamme lapsia.
Olimme saaneet lupauksen, että meistä tulisi vanhempia.
Kahdeksantena vuonna aloin kuitenkin epäillä.
Mitään ei tapahtunut, vaikka yritimme kaikkea.
Jumalan lupaukset olivat kuitenkin todellisia.
Luin päiväkirjastani, mitä Hän oli puhunut äitiydestäni -
ja lasteni huolenpidosta.
Aloin luovuttaa ja miettiä mielessäni muita vaihtoehtoja.
Jumala teki kuitenkin ihmeen.
Kun raskauteni sitten todettiin, -
muistan kuinka innoissamme olimme.
Mieheni kaappasi lääkärin ja pyöritti häntä kuin pikkulasta.
Raskaus oli enemmän kuin mihin uskoni riitti.
Pettymykset olivat saaneet minut jo lähes mukautumaan tilanteeseen.
Jumala on tehnyt niin paljon muuta ja on hyvä.
Se, että Hän antoi meille kaksi lasta, -
osoittaa kuinka armelias Hän on, -
vaikka minulla ei ollut uskoa ihmeeseen.
Hänen armonsa riitti.
Kun sinulla oli pojat käsivarsillasi sairaalassa, -
mikä laulu pyöri mielessäsi?
Koko synnytysprosessin ajan päässäni soi -
Bethelin laulama "Me emme järky".
Synnytys oli aika vaikea. Pojat syntyivät keskosina.
Ponnistusvaihe oli haastava, mutta -
Jumala oli luvannut, että kaikki onnistuisi.
Muistan koko ajan ajatelleeni laulua "Me emme järky".
Puhutaan valokuvauksesta.
Koet sillä olevan myös hengellistä merkitystä. - Olet oikeassa.
Kuinka uskosi vaikuttaa työhösi valokuvaajana?
Valokuvaamalla voin luoda hengel- lisen yhteyden toiseen ihmiseen.
Kun joku suostuu kuvattavaksi, hän antaa minun nähdä kuka hän on.
Minun ja kuvauskohteeni välille syntyy vuorovaikutus.
Haluan kohteeni kokevan siinä rakkautta ja rohkaisua.
Saan syvimmän yhteyden ihmiseen kuvatessani häntä.
Olet kuvannut valtion päämiehiä, johtajia, supertähtiä.
Kysymys voi olla epäreilu, mutta -
kehen tai keihin sanoisit saaneesi parhaan yhteyden -
ei vain ammatillisella vaan myös hengellisellä tasolla?
Sanoisin, että ne valokuvat, jotka ovat muuttaneet omaa elämääni -
ovat niitä, joilla yritin olla auttamassa tai rohkaisemassa.
Tulos oli, että muutuin itse.
Muistan Rva Ekundayon, jolla oli orpokoti. Muistan leipäkauppiaan.
Kuvatessani heitä yritin olla auttamassa.
Leipäkauppiashan oli nuori nainen, joka päätyi otsikoihin kaikkialla.
Tällä hetkellä hän on supermalli. Kuinka se muutti elämääsi?
Kun kuvaan, ajattelen ensin miten voisin kuvillani auttaa.
Mihin tahansa maailmassa menenkin, joku tarttuu minuun ja, -
kiittää siitä, mitä kuvani tekivät tälle tytölle.
Hänen tarinansa on antanut minulle paljon tyydytystä työstäni.
Hänestä tuli myös ystäväni.
Aikamme on loppumassa.
Vaatteesi on muuten upeanvärinen. Miehelle väri ei tosin sopisi.
Usko on sen todellisuutta, mitä toivotaan, -
sen näkemistä, mitä ei nähdä.
TY Bello, mitä uskovana odotat -
Jumalan tekevän elinaikanasi?
Tulevaisuudesta en tiedä, mutta olen saanut Häneltä monia unelmia.
Uskoni on vahva, kun näen kuinka uskollinen Hän on ollut minulle, -
vaikka en olisi sitä ansainnut.
Mainitsemasi raamatunjae vakuuttaa, että -
on olemassa tulevaisuus, ja se on hyvä.
Vakuutun, kun katson Jumalan sanaa ja miten Hän on auttanut muita ja -
itseäni niin pienissä kuin suurissa asioissa.
Hän on ollut hyvä ja tiedän, että on tulevaisuus.
Se on jännittävä ja innostava, ja -
luotan, että Hän on jo siellä.
Sitähän kristinusko on, uskoa huomiseen ja Jumalan läsnäoloon.
Suurkiitos, että tulit ohjelmaan. - Kiitos.
Ohjelma jatkuu katkon jälkeen.
Raamattu sanoo, että niin kuin isä rakastaa ja armahtaa lapsiaan, -
Herrakin rakastaa ja armahtaa niitä, jotka Häntä pelkäävät.
Tutustu taivaalliseen Isääsi.
Hän välittää sinusta ja odottaa saa- vansa jakaa rakastavan sydämensä.
Moottoripyöräilijänä Odun oli tottunut riskeihin.
Kun hän kasvatti panoksia, se maksoi hänelle kaiken.
Tässä hänen kertomuksensa.
Interior Woodwork Ltd. on eturivin huonekaluvalmistaja Nigeriassa.
Toimitusjohtaja Odun Emasealun tausta oli vaatimaton.
Hän ei koskaan kuvitellut suurta menestystä.
Nyt hän on yleensä joko työssä tai seurakunnassa, -
mutta nuorena hänet löysi usein juhlimasta.
Olin ennen moottoripyöräilijä, lavatanssija, -
esiinnyin mallina eli tein kaikenlaista, ja juhlin paljon.
Kun pyörästä löytyi kuolemanvaaral- linen vika, Odun ymmärsi jotain.
Ymmärsin, että on joku jossain, jonka käsissä elämäni on.
Uskoin, että Hän puhui minulle sinä päivänä ja kehotti näkemään -
mitä oli tapahtunut, mitä Jumala oli tehnyt, ja arvioimaan elämääni.
Tajusin, että minun tulee ottaa Jumala vakavammin.
Päätin sinä päivänä, että vanha elämä saa jäädä ja että -
alan kulkea Hänen kanssaan, joka on tehnyt niin paljon hyväkseni.
Erilaisten töiden jälkeen Odun sai paikan huonekalutehtaan päällikkönä.
Vastasin liiketoiminnasta kolme vuotta erooni asti v. 1998.
Meillä oli erimielisyyttä periaatteista.
Työ oli hyvä, mutta näkemyserot sovittamattomia.
Perustin oman yrityksen, koska minulla ei ollut muutakaan työtä.
Pääomaa silloin v. 1998 oli olemat- tomasti, vain 1000 nairaa (40 euroa).
Vaimoni oli raskaana ja meillä oli 1-vuotias tytär.
Hyppäsin kuin mereen. Silloin on paras alkaa uida.
Kovasta työstä huolimatta Odun alkoi upota.
Olimme ilman ruokaa viisi päivää, koska -
meillä oli varaa leipään ainoastaan tyttärellemme.
Minulla oli pieni tehdas, jossa oli koneet, generaattorit ja toimisto.
Vuokra oli alhainen, mutta -
yritin kuitenkin löytää lähempää toista tilaa.
Kun vuokrarästejä oli kahdelta kuukaudelta, -
vuokranantaja hankki asianajajat ja vei asian oikeuteen.
En tiennyt päätöksestä.
Se valtuutti vuokranantajan huutokauppaamaan tehtaan.
Hän myi ihan kaiken, ja olin lähtöruudussa.
Olosuhteet saivat minut käymään rukoustaistelua.
Yöaikaan rukoilin usein avoimella niityllä.
Mitä enemmän rukoilin, sitä huonommaksi tilanne kävi.
Sitouduin Jumalaan ja annoin lupauksia.
Kun tein mitä olin luvannut, tilanteeni vain huononi.
Jumala testasi teinkö sitoumuksen vain päästäkseni tilanteestani.
Nälkäisenä tehty sitoumus ei ehkä pidä.
Jumala koettelee varmistuakseen meistä.
Vuoden päästä sitoumuksesta -
Jumala vastasi Odunin rukoukseen ja pyyhki pois velat.
Eräs henkilö tuli käymään, kysyi velan suuruutta ja antoi summan.
Se oli ihme. Se oli kuin olisin kävellyt -
Punaisen meren yli kuivaa maata kuten Mooses ja israelilaiset.
Kuinka paljon olit velkaa?
Olin velkaa 1,8 milj. Nairaa (n. 75 000 euroa) ja mies antoi 2 milj.
Siitä päivästä tuli minun itsenäisyyspäiväni.
Emme ole maailmassa vain rahan vuoksi vaan toteuttaaksemme näkyä.
Minun visioni on, että seuraavan 30 vuoden kuluessa -
jokaisessa talossa Nigeriassa on tuotteitamme.
Uskon, että kaikkeen toimintaan tarvitaan visio.
Kun noudatat sitä menestyt, kuten Jumala lupasi Joosualle.
Menestystä seuraa usein hyvät tulot.
Interior Woodwork Ltd.:n johta- misen ohella Odun toimii pastorina.
Hän haluaa yrityksen olevan alusta Jumalan valtakunnan työlle.
Kirjoitettu sana on Raamatussa, -
mutta elämässä toimiva sana usein puuttuu.
On iso haaste, että muut voivat nähdä elämämme kautta Kristuksen.
Olen pyrkinyt tähän.
Olisin voinut taistella vuokranantajaa vastaan.
Minut leimattiin valepastoriksi, -
kun en pystynyt maksamaan mitä olin lainanantajille velkaa.
Kun sain rahaa, otin heihin yhteyttä ja maksoin velat.
Heidän puheessaan minä muutuin Jumalan mieheksi.
Olen yrittänyt olla nöyrä, jotta uskoni Kristukseen näkyisi minussa.
Odun antaa neuvoja yrittäjiksi aikoville.
Luota Jumalaan menestyäksesi. Menestys ei ole vain varallisuutta.
Joosef menestyi. Hän oli vankilassa, eikä ollut rikas.
Hän kuitenkin menestyi, koska teki hyvin kaiken mitä teki.
Hän meni eteenpäin. Meidän tulisi liikemiehinä tehdä samoin.
Eläkäämme Hänen mielensä mukaista elämää.
Jumala voi kääntää minkä tahansa tilanteen. Älä koskaan epäile.
Hän pystyy tekemään sen jokaiselle.
Sinun tehtäväsi on uskoa, pyytää Hänet elämääsi ja jäädä odottamaan.
Pyydät Häntä rukoilemalla.
Rukoillaan yhdessä ja katsotaan kun Hän tekee ihmeitä.
Taivaallinen isä, olen kuullut -
Odunin ja muidenkin kertovan, kuinka muutat asioiden kulun.
Teet ihmeitä. Tarvitsen juuri nyt ihmettä.
Rukoilen Herra, että ihmeitä tapahtuu veljilleni ja sisarilleni.
Muuta mahdoton mahdolliseksi ja -
osoita, että sinä Jumala olet täysin heidän puolellaan.
Luotamme sinuun. Rukoilemme Jeesuksen nimessä. Aamen.
Jos rukoilit kanssani, ole meihin yhteydessä.
Yhteystiedot tulevat ruudulle. Jatkamme katkon jälkeen.
"... jos antaudutte orjina tottelemaan jotakuta, -
olette juuri sen orjia, jota tottelette.
Te joko palvelette syntiä, mikä johtaa kuolemantuomioon, -
tai olette kuuliaisia Jumalalle, mikä johtaa vapauttavaan tuomioon.
Synnin palkka on kuolema, mutta Jumalan armolahja on -
iankaikkinen elämä Kristuksessa Jeesuksessa, meidän Herrassamme.
Ohjelman lähestyessä loppua mielessäni on seuraava ajatus.
Koemme joskus takaiskuja. Älä anna niiden lannistaa.
Jatka sinnikkäästi eteenpäin. Tule- vaisuus on menneisyyttä parempi.
Sanomme kaikki näkemiin ja Jumalan siunausta.
Herra, tämä on rukoukseni.
Nyt ei ole aika katsoa sivulle.
Nyt ei ole aika joutua harhaan.
Nyt ei aika herpaantua.
Herralla on sinulle työtä.
Sinulla ei ole varaa eksyä.
Olet ajautunut liian kauas lähtöpisteestäsi.
Älä hukkaa aikaa, jolloin voit kylvää -
tekemällä sellaista mitä joudut myöhemmin katumaan, -
kun tajuat ettei se ollut sen arvoista.
Tulevaisuutesi -
on liian tärkeä tuhlattavaksi.
Nyt ei ole aika katsoa sivulle.
Nyt ei ole aika joutua harhaan.
Ei todellakaan ole.
Nyt ei ole aika herpaantua.
Herralla on työtä sinulle.
Sinulla ei ole varaa eksyä.
Olet ajautunut liian kauas lähtöpisteestäsi.
Älä hukkaa aikaa, jolloin voit kylvää -
tekemällä sellaista mitä joudut myöhemmin katumaan, -
kun tajuat, ettei se ollut sen arvoista.
Tulevaisuutesi -
on liian tärkeä kadotettavaksi.
Tulin tänne kertoakseni, että tulevaisuutesi on -
liian arvokas menetettäväksi.
Älä luovuta nyt.
Se hame tai se solmio eivät ole sen arvoisia.
Sanoin, että se nainen tai se mies eivät ole sen arvoisia.
Tulevaisuutesi, -
tulevaisuutesi on liian arvokas että uhraisit sitä millekään.
Kiusauksen jälkeen odottaa se, -
mistä olet aina unelmoinut, -
mitä olet rukoillut, ja mitä Hän on luvannut sinulle.
Kiusauksen jälkeen odottaa se, -
mitä olet aina rukoillut, -
mitä Hän on luvannut sinulle.
Pysy lujana, älä luovuta. Pysy vaan lujana.
Olet niin lähellä. Pysy lujana äläkä koskaan luovuta.
Suomennos: Pirkko Oittinen